Source: http://docplayer.fi/18134188-Sankarihaudat-ja-muut-sotiin-liittyvat-muistomerkit-kangasalan-seurakunnan-alueella.html
Timestamp: 2018-05-22 16:37:58+00:00
Document Index: 3599431

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Sankarihaudat ja muut sotiin liittyvät muistomerkit Kangasalan seurakunnan alueella - PDF
Download "Sankarihaudat ja muut sotiin liittyvät muistomerkit Kangasalan seurakunnan alueella"
1 Kangasalan seurakunta / Hautaus Sankarihaudat ja muut sotiin liittyvät muistomerkit Kangasalan seurakunnan alueella Koonnut ja kuvannut sekä hoito ja kasvillisuus seurakuntakuntapuutarhuri Liisa Niemelä (ent. Laakso). Kangasalan seurakuntaan liitettiin Sahalahden ja Kuhmalahden seurakunnat v alusta. Samalla Sahalahden kunta liitettiin Kangasalan kuntaan. Kuhmalahden kunta on itsenäinen kunta tällä hetkellä. KANGASALA (emäseurakunta) Sankarihauta Sankarihauta, koskien sotia , sijaitsee Vanhalla hautausmaalla osastossa 8, hauta 26. Päätös sankarihaudan sijaintipaikasta on tehty joulukuussa Päätöksen mukainen hauta-alueen sijaintipaikka toteutti esitettyä toivetta valita kalmiston kaunein ja edustavin tai muuten sopiva paikka. Paikan valinnalla on näin haluttu korostaa tuolloin merkittäväksi koettua asiaa. Talvisodan päätyttyä, vuoden 1940 aikana tehtiin päätöksiä sankarihaudan kuntoon saattamiseksi kunnan ja seurakunnan yhteisvoimin, siten perustettuun sankaripatsastoimikuntaan kuului sekä seurakunnan että kunnan edustajia. Ensi vaiheessa toimikunta pyysi ehdotuksia kuvanveistäjä Evert Porilalta. Porilan kuoltua ehdotuksia muistomerkiksi pyydettiin kuvanveistäjä Richard Rautalinilta, alueen arkkitehtoniseksi suunnittelijaksi valittiin Tampereen kaupunginarkkitehti Bertel Strömmer. Rautalinin tekemä luonnos hyväksyttiin hänen tekemiensä muutosten jälkeen, mutta taiteilijan kuoltua kesällä 1942 luonnoksen suurentaminen ja kipsiin siirtäminen annettiin kuvanveistäjä Frans Perhmanin tehtäväksi. Teoksen pronssiin valamisen teki Arttu Halonen Lapinlahdella. Strömmer suunnitteli alueen kivityöt, joihin kuuluivat pronssiveistoksen jalusta ja vainajien henkilökohtaiset ristit. Kivityöt toteutti Suomen Graniitti Oy, ristit perustettiin betonikehikolle, jotka valoi Kangasalan Sementtityö Oy. Sankarihauta-alue toteutettiin osin keräysvaroin, sen kustannuksiin osallistuivat lisäksi Kangasalan kunta, seurakunta ja Manttaalikunta. Sankarihauta-alue on muodoltaan neliö, sijaiten lähes pohjois-eteläsuuntaisesti lähellä hautausmaan eteläreunaa. Kivijalustan päällä oleva, lännen suuntaan aukeava yhteismuistomerkki sijaitsee keskellä hauta-aluetta. Muistomerkille johtaa hiekkakäytävä hauta-alueen länsireunasta, lisäksi henkilökohtaisten ristien (lukumäärä 205) kahdeksan pohjois-eteläsuuntaisen rivin välillä on hiekkakäytävät, muutoin alue on nurmella. Länsisivua lukuun ottamatta hauta-aluetta rajaa pensasaita. Yhteismuistomerkissä on alimpana neliönmuotoinen laattamainen kivi. Sen päällä on kuutiomainen n. 130 cm korkuinen mattapintaiseksi hiottu jalustakivi. Tämän etusivussa ylhäällä on kaiverrettuna teksti: Isänmaan puolesta ja sen alapuolella vuosiluvut
2 Jalustakiven etusivussa alimmaisena on pyöreä koristeaihe, jonka muodostavat syvennyksessä olevat säteet ja niiden edessä kohokuvana toteutettu risti. Jalustakiven päällä on kahdesta lähes luonnollista kokoa olevasta sotilashahmosta koostuva pronssiveistos. Veistoksessa on alinna laattamainen osa, jonka takasivussa on teksti: A. Halosen valimo Lapinlahti. Pronssilaatan päällä on kaksi länteen katsovaa, sotilaspukuun puettua mieshahmoa, joista toinen seisovassa ja toinen kyykkyasennossa. Molemmilla miehillä on päässään kypärä, kädessään ase ja jalassaan pieksusaappaat. Sotilaiden takana alhaalla on teksti: R. Rautalin 1940 Pienoisveist. muk. suurent. F. P Sankarivainajien henkilökohtaiset hautakivet ovat tyypiltään tasavartisia ristejä, korkeudeltaan n. 40 cm. Kivimateriaaliltaan ne ovat yhteismuistomerkin jalustaosan tavoin mattapintaiseksi hiottua graniittia. Vainajien nimet niissä on kiillotettuna. Ennen pronssista yhteismuistomerkkiä ja kiviristejä sankarihauta-alueella oli valkoisiksi maalatut puuristit vainajien muistomerkkeinä, samoin hauta-alueen keskellä sijainnut kentälle jääneiden pystymäinen nimilaatta oli puinen valkoiseksi maalattu levy. Sankarihauta-alueen historiaan kuuluu lisäksi kesällä 2006 purettu, vuoden 1917 hautausmaakartassa halkovajaksi merkitty rakennus. Tämä Vanhan hautausmaan kaakkois-kulmassa osaston 5 alueella sijainnut rakennus toimi hautausmaatutkimuksen yhteydessä saadun suullisen tiedon mukaan rintamalta tuotujen vainajien ruumishuoneena ennen sankarihautaan hautaamista. Sankarihautaan haudatut vainajat on talletettu Kangasalan seurakunnan hautaohjelmaan. Paljastustilaisuus Paljastustilaisuus pidettiin juhlajumalanpalveluksen jälkeen. Aseveljet olivat kunniavartiossa ja Kangasalan mieslaulajat lauloivat musiikkiluutnantti U. Summasen johdolla Voipion Sankarien muisto. Puheen piti rovasti Emil Ponsimaa, joka muisteli puheessaan kuusi vuotta sitten ollutta pitäjän suurinta hautausta: Nyt suoritetaan kunniavelan viimeistä erää. Sankaripatsas on muisto niiden miesten suorittamasta työstä, jotka kiihkottomasti velvollisuutensa käyttäen suojelivat isien perintöä. Muistomerkki esittää kahta soturia, joista toinen rukoilee polvistuneena ja toinen seisoo hänen takanaan katsoen eteenpäin, tulevaisuuteen. Se kertoo nouseville sukupolville ajasta, jolloin meiltä vaadittiin paljon. Kannustakoon se heitä työhön ja uskoon Kirkkohallintokunnan puheenjohtaja varatuomari Osmo Larja otti vastaan patsaan seurakunnalle. Kansan kunto näkyy sen uhrautuvaisuudessa, siitä riippuu sen olemassaolo. Samassa tilaisuudessa rovasti Hannes Pihlajamaa siunasi haudan lepoon kivennapalaiset veljekset Eino ja Arvi Lempisen ja kangasalalaisen Sulo Helanderin, kaksi heistä kentälle jääneenä ja kolmannen kuolleen sotavankeudessa. Tilaisuus päättyi virteen Sun haltuun rakas isäni, joka on rukous tulevaisuuden puolesta. Kangasalan kirkon korjaustyön yhteydessä kirkon seinalle kiinnitettiin Kangasalan sotaveteraanien aloitteesta muistokivi, jonka sisällä on kaikkien sankarivainajien nimet. Sankarihauta-alueen hoito Sankarialuetta ympäröi nykyään n. 0,5m:n korkuisena pidettävä leikattava tuhkapensasaita. Hoitoluokituksena hautausmaillamme on A2, mutta sankarihaudan pyrimme pitämään moitteettomassa kunnossa.
3 Ruoho pidetään lyhyenä ja kivituhkalla päällystetyt käytävät kantataan säännöllisesti. Kukat hoidetaan ja kastellaan hyvin. Kukkina on käytetty mm. ruusubegoniaa ja joinakin vuosina sinivalkoiset yhdistelmät on tehty orvokeista ja toisina valkoisesta ruusuliisasta ja sinisestä härmesalviasta. Koko sankarihauta-alueella seurakunnan puolesta istutetaan samanlaiset kukat omaiset tuovat kuitenkin sekaan muutamia omia kukkia. Sankarihaudan kanssa yhtenäiset kukat istutetaan myös Karjalaan jääneiden muistomerkille (ja muistomerkille Niille, jotka ovat unohdetut ). Joulun ajaksi sankarihaudan eteen tuodaan joulukuusi, joka valaistaan sähkölampuin. Jouluaattona partiolaiset sytyttävät jokaisen ristin eteen seurakunnan hankkimat kynttilät. Jouluna myös roihut sytytetään kolmijalkoihin patsaan molemmin puolin ja ne palavat koko kunniavartion ajan (myös itsenäisyyspäivänä). Toistuvia tapahtumia sankarihaudalla talvisodan päätymisen muistopäivä maaliskuussa Kangasalan Reserviläiset ry:n vuosijuhla 27.4 kansallinen veteraanipäivä toukokuussa kaatuneiden muistopäivä ylioppilaiden valmistumispäivä touko-kesäkuun vaihteessa: uudet ylioppilaat vievät saamiaan ruusuja maljakkoon patsaan edustalle pyhäinpäivä itsenäisyyspäivän kunniavartio jouluaaton kunniavartio lisäksi seppeleenlasku aina, kun kunnassa tai seurakunnassa käy vierailijoita (esim. ystävyysseurakuntia) kaikkien tapahtumien yhteydessä seppeleenlasku ja vartio, jonka hoitavat maanpuolustusjärjestöt Lisätietoja voi antaa (Kangasalan sankarihauta) Tuomo Nisula, Kangasalan sotaveteraanit Ry:n puheenjohtaja puh osoite: Katajatie 37, Kangasala Pro Patria Kangasalan kunta liitti 1990-luvun alussa sotaveteraanien Kirkonmaalle (vastapäätä kirkkoa, Kangasalantien toisella puolen) pystyttämän miesten sotaanlähdostä kertovan muistomerkin tuntumaan muistokiven, johon hakattiin sankarivainajien nimet. Kivessä lukee nimien, syntymä- ja kuolinajan ja paikan lisäksi Pro Patria sodissa henkensä uhranneet Kangasalan miehet. Muistomerkin hoidosta ja istutuksista vastaa Kangasalan kunta. Seurakunta polttaa kolmijaloissa roihuja patsaalla itsenäisyyspäivänä ja jouluna. Pro Patrian vieressä on luonnonkivi, johon on kiinnitetty laatta jossa lukee: Tältä Tapulinmäeltä lähtivät Kangasalan miehet talvisotaan ja jatkosotaan yhdessä Sahalahden ja Kuhmalahden ja Teiskon miesten kanssa. Laatta on kiinnitetty sotaveteraanien toimesta 1984.
4 Karjalaan jääneiden vainajien muistomerkki Karjalaan jääneiden vainajien muistomerkki sijaitsee Sankarihaudan tavoin keskeisellä paikalla Vanhan hautausmaan eteläosassa osastossa 11, vastapäätä Sankarihautaa. Muistomerkin ovat pystyttäneet keräysvaroin Kangasalan Karjalaiset r.y. vuonna 1954, paljastustilaisuus oli toukokuun 16. päivänä. Muistomerkin on suunnitellut taiteilija Kirsti Liimatainen ja valmistanut Suomen Graniitti Oy, kivimateriaalina on käytetty Kurun graniittia. Etusivultaan itään aukeava muistomerkki on tyypiltään vaakakivi, sen alla on perus- ja välikivi. Korkeudeltaan n. 100 cm muistomerkki on kaksiosainen siten, että vasemman reunan yläosaan on kiinnitetty alakulmistaan pyöristetty pystysuuntainen suorakulmio. Siinä on kohokuviona ja mattapintaisena toteutettu Karjalan vaakuna aihe, muutoin kivi on kiillotettu. Vaakakiven oikeassa reunassa ovat versaalikirjaimin ja kaiverrettuina toteutetut tekstit, yläreunassa: Karjalaan jääneiden vainajien muistolle ja alareunassa: Kangasalan karjalaiset. Muistomerkin edessä on viisi pienehköä liuskekivilaattaa. Haudan hoidosta vastaa Kangasalan seurakunta. Haudalle istutetaan samanlaiset kukat kuin sankarihaudallekin. Valkoisten puolella kaatuneen muistomerkki Valkoisten puolella kaatuneen muistomerkki koskien sisällissotaa 1918, sijaitsee Läntisellä hautausmaalla osastossa 2. Se on yhdelle vainajalle, nimeltään Aarne Armas Auer (elinvuodet ), kuntalaisten pystyttämä hautakivi. Muistomerkki on peruskivellinen, kivimateriaaliltaan se on harmaata graniittia, tyypiltään n. 160 cm korkea, hieman ylöspäin kapeneva, tasalakinen pystykivi. Yläreunaa kiertää nauhamaisesti kaikilla sivuilla kaiverrettu urakuvio. Nimisivun oikeaan reunaan on upotettu pystysuuntainen, materiaaliltaan mustaa graniittia oleva suorakulmio teksteille, jotka on toteutettu tyylitellyin kirjaimin kaiverrettuina ja kullattuina. Vainajan nimen ja elinajan lisäksi laatassa on teksti: Urhona kaaduit puolesta syntymämaan. Kuntalaisilta. Kangasalan veteraani- ja reserviläisjärjestöjen toimesta muistomerkki käännettiin luvun lopulla siten, että nykyisin sen nimisivu aukeaa pohjoiseen itä-länsisuunnassa kulkevalle hiekkakäytävälle. Punaisten puolella kaatuneiden muistomerkki Punaisten puolella kaatuneiden muistomerkki, koskien sisällissotaa 1918, sijaitsee Läntisellä hautausmaalla osaston 4 luoteiskulmalla. Hauta-alue on todellinen hautapaikka, johon on haudattu tarkentamaton määrä sisällissodassa punaisten puolella surmansa saaneita vainajia. Vainajien jäännökset on koottu alkuperäisiltä hautauspaikoiltaan yhteishautaan vasta 1940-luvulla siten, että muistomerkki paljastettiin 6. päivänä joulukuuta Muistomerkki on toteutettu keräysvaroin lisäksi sekä Kangasalan kunta että seurakunta ovat osallistuneet kustannuksiin. Inventointityön yhteydessä hauta-alueen suunnittelijasta ei ollut käytettävissä tietoja.
5 Hiekkakäytävältä johtaa reunakivien rajaamalle hauta-alueelle lisäksi sen kiertävä liuskekivipolku. Muistomerkki sijaitsee keskellä sorapintaista hauta-aluetta. Siinä on neliönmuotoiset perus- ja välikivi, joiden päälle on sijoitettu n. 150 cm korkuinen paasimainen kivi. Se on halkaisijaltaan neliö ja päätteeltään aumattu, huipulle on kiinnitetty kivestä veistetty pallo. Materiaaliltaan muistomerkki on mustaa graniittia, se on kauttaaltaan kiillotettu ja siinä olevat tekstit on toteutettu kaiverrettuina. Muistomerkin länteen suuntautuvassa nimisivussa on teksti: Kansanvallan ja oikeuden puolesta v henkensä uhranneitten työläistoverien muistoksi. Itäsivulla on teksti: Vapaus, eteläsivulla: Veljeys ja pohjoissivulla: Tasa-arvoisuus Muistomerkissä ei ole lainkaan siihen haudattuja vainajia koskevia tekstejä. Kangasalan Lions Club kunnosti muistomerkin muutama vuosi sitten. Kangasalan seurakunta huolehtii haudan hoidosta ja istuttaa ja hoitaa kukat ja leikkaa nurmen. Punaisten hautaan haudatut siunaamatta jääneet vainajat siunattiin työväen kirkkopyhänä Tapahtuman järjestivät yhdessä Kangasalan seurakunta, Kangasalan Kirkonkylän työväenyhdistys ja Sd -kunnallisjärjestö seka Kangasalan kunta. Aluksi pidettiin jumalanpalvelus, jossa saarnan piti piispa Juha Pihkala, liturgina toimi kirkkoherra Seppo Jarva. Nokian Työväen Mieskuoro johtajanaan Keijo Rantanen esitti kappaleen Sua kohti Herrani. Siunaustilaisuudessa Mäntän Ty:n Soittokunta johtajanaan Antti Arola esitti kappaleet Suomalainen rukous ja Laupeuden ääni. Myös virrestä 589 veisattiin 1. ja 2. säkeistö. Siunauksen toimitti Juha Pihkala ja Nokian työväen mieskuoro johtajanaan Keijo Rantanen esitti kappaleet Laulu ihmisyydelle ja Oi Herra luoksein jää. Näyttelijä Ahti Jokinen esitti lausuntaa ja Mäntän Ty:n Soittokunta soitti Surumarssin. Kulkue kulki kirkosta läntiselle hautausmaalle, jossa laskettiin kukat punaisten muistomerkille ilman puheita. Haudalla laulettiin Maa on niin kaunis ja Kesäpäivä Kangasalla esilaulajina Nokian Työväen Mieskuoro. Koko seppelpartio yhtyi lauluun. Tilaisuuden päätteeksi oli kahvitus kirkonkylän seurakuntakodilla. Tapahtumia muistomerkillä on satunnaisesti. Muistolaatta Kivennavan kirkosta Kangasalan kirkossa on Kivennavan kirkosta pelastettu laatta, jossa teksti Tälle esi-isien veren ja rukouksen pyhittämälle Linnamäelle pystyttivät Kivennavan 1941 takaisin vallanneet 18 D:n joukot tämän Herran huoneen kesällä On isät täällä taistelleet ja uskoneet ja toivoneet Me saimme saman asunnon ja samat vaiheet meidän on. Seurakuntamestarimme Pertti Heikkinen kertoi kuulleensa tarinan, jonka mukaan suomalaiset sotilaat olivat yöpyneet Kivennavan kirkossa. He arvelivat kirkon tuhoutuvan ja irroittivat laatan talteen. Seuraavana aamuna kirkko oli pommitettu, mutta laatta matkasi kivennapalaisten evakoitten matkassa Kangasalle. SAHALAHTI (kappeliseurakunta)
6 Sankarihauta 1939 kirkkovaltuusto päätti luovuttaa vanhalta hautausmaalta sankarihauta-alueeksi 28 paikkaa ja tarvittaessa enemmän. Välirauhan aikana kirkkovaltuusto myönsi mk sodassa kaatuneiden 18 sahalahtelaisen muistomerkkiä varten. Sodan kuitenkin jatkuessa hanke luonnollisesti siirtyi, ja vuoden 1948 tulo- ja meno arviosta päätettiin varata markkaa Sahalahden sankaripatsasrahastolle. Toinen maailmansota merkitsi murrosta suomalaiseen kuolemankulttuuriin. Toisaalta sotaaika teki kuolemasta tutun ja jokapäiväisen, toisaalta taas sankarillisen ja pyhitetyn. Sankarihautajaiset olivat paitsi surujuhla myös isänmaallinen juhlahetki, joka kokosi kotirintaman yhteen. Sota loi hautausmaille myös uusia kuolemankultin muotoja; kunniakäynnit ja -vartiot sankarihaudoilla sekä kynttilät omaisten haudoilla. Sankarihauta-alueet ovat tärkeitä hautausmaakulttuurissamme. Niiden suunnittelussa on käytetty yleensä maan parhaita voimia ja toteutuksessa ei ole säästelty varoja. Sankarihautojen asemakaavat ovat useimmiten jänteviä ja suuntaavat huomion niiden monumentaaliseen keskukseen. Tätä keskustaa korostaa joko kookas risti tai taideteos. Vainajien nimet on koottu tähän keskusmuistomerkkiin tai erillisiin hautapaikoille sijoitettuihin nimilaattoihin. Sahalahden sankarihauta-alue täyttää edellämainitut tunnusmerkit. Alueen suunnittelija on ollut Tampereen kaupunginarkkitehti Bertel Strömmer ja keskeinen muistomerkki on Erkki Toukolehdon käsialaa. Erkki Toukolehdon tyylitellyn realistisessa teoksessa on kuvattuna leski ja lapsi sotilaskypärä jalkojensa juuressa (n.160 x 40 x 40). Materiaalina on sileäksi hiottu harmaa graniitti. Teoksessa on merkintä Erkki Toukolehto Teoksenjalustaan on kaiverrettu lauseet: Isänmaan puolesta sodissa kaatuneille. "Me uinumme tässä täyttäen käskyä lain maallemme uhrautuen". Muistomerkkiä ympäröi graniittinen reunakiveys ja sen rajaamaa aluetta peittää nykyisin sora. Vainajien nimet on kaiverrettu pieniin graniittiristeihin, joita alueella on kuusikymmentä. Ristien vierellä on matalat sähkövalaisimet, jotka sytytetään juhlapyhinä kynttilöiden asemesta. Ristit on valettu betonilaattoihin, jotka nostettiin ylemmäs joitakin vuosia sitten, jolloin myös sähköistys valaisimille uusittiin. Paljastustilaisuus Sankaripatsaan paljastustilaisuus pidettiin Jumalanpalveluksen jälkeen soitettiin kirkonkelloja ja sen jälkeen alkoivat juhlallisuudet. Patsaan edessä oleva aukio oli varattu kaatuneiden omaisille ja kutsuvieraille ja muu juhlaväki sijoittui taaemmaksi ja sivuille. Tilaisuus alkoi Nokia torvisoittokunnan esityksellä, jonka jälkeen veisattiin yhteisesti virsi 465. Paljastuspuheen piti maanviljelijä Lauri Arra ja patsaan vastaanottopuheen Sahalahden seurakunnan puolesta lääninrovasti Lauri Aaltoila. Puheita seurasi kuorolaulua ennen ja jälkeen seppeleenlaskun. Paljastustilaisuus päättyy yhteisesti veisattuun virteen Jumala ompi linnamme, säestäjänä torvisoittokunta. Sankarihautapatsaan paljastuksen jälkeen välittömästi seurasi kahden aikaisemman kirkon muistokiven paljastustilaisuus. Kaatuneiden omaisille ja kutsuvieraille oli järjestetty muistotilaisuus Kontulaan, jossa oli
7 tarjoilua ja ohjelmasta vastasi kirkkokuoro ja torvisoittokunta. Hautaan on haudattu seuraavat sankarivainajat: Laakso Martti Kaarlo s k Salo Tauno Immanuel s k Mäkelä Mauno Olavi s k Siekilä Lauri Johannes s k Syvänen Paavo Johannes (Jussi) s k Lindholm Kustaa Adolf s k Salonen Huugo Mikael s k Ranta Hannes Jeremias s k Bly Reino Aleksanteri s k Peltola Kalle Johannes s k Heino Bruno Vihtori s k Pietilä Mauno Mathias s k Arra Sauli Kalevi s k Juusela Antti Johannes s k Hietanen Jaakko Kustaa Aadolf s k Saarikko Veikko Uljas s k Salminen Yrjö Aukusti s k Ikola Paavo Johannes s k Laaksonen Nantti Kaiku Paavo s k Helenius Eino Konstantin s k Toivonen Jorma Einari s k Ruokonen Reino Aukusti s k Mäkinen Arvi Olavi s k Ojala Kalle Jalmari s k Seppälä Olavi Antero s k Holma Aarne Eemeli s k Kyöttilä Veikko Armas s k Tervo Paavo Henrikki (Heikki) s k Kivistö Matti s k Lindell Lauri Aukusti s k Järvenpää Kauko Toivo Oskari s k Ahonen Erkki (Eerik) Johannes s k Aakkula Eino Richard s k Suominen Juho Aukusti s k Tuominen Kalle Aukusti s k Seppälä Sulo Jooseppi s k Hampaala Johannes(Jussi) Tapio s k Taipale Arvi Johannes s k Ranta-aho Reino Antero s k Lahtinen Toivo Oskari Olavi s k Tamminen Juho Kustaa s k Toivio Kauko Kaarlo Kalevi s k Hietanen Erkki Aukusti s k Kuoppamäki Mauno Valfrid s k
8 Helenius Juho Kustaa s k Nummela (aik. Nummelin) Mauno Johannes s k Lahtinen Kaarlo Heikki ( Henrik) s k Ikola Niilo Paavali s k Lepistö Oiva Kustaa s k Hippeläinen Teuvo s k Hölli Martti Sakari s k Niemi Eino Mikael s k Haavisto Kaarlo Kalervo Artturi s k Hippeläinen Arvo Mikonpoika s k Saarikko Einari Olavi s k Jokinen Vilho Viljami s k Pitkämäki Jaakko Einari s k Saari Paavo Antton s k Romu Eenokki s k Korkeila Eino Aukusti ( August) s k Peltonen Veikko Kustaa Benjami s k (Huom. nimiä on listassa 1 enemmän kuin muistomerkkejä, joita on 60) Sankarihautaa hoidetaan kuten emoseurakunnassakin; seurakunnan puolesta on kukkahoito ja alue hoidetaan huolella. Toistuvat tapahtumat sankarihaudalla sodan loppumisen muistopäivä (veteraanit laskevat seppeleen) kaatuneiden muistopäivä (seurakunta ja veteraanit laskevat seppeleensä ja jokainen risti on koristeltu maljakkoon asetelluin kukin/koivunoksin) itsenäisyyspäivänä vartio jouluaattona vartio Karjalaan jääneiden muistomerkki Vuonna 1957 seurakunta luovutti ilmaiseksi alueen muistomerkkiä varten, jota seurakuntaan Karjalasta siirtyneet olivat anoneet. Karjalaan jääneiden vainajien neljästä kivestä koostuva muistomerkki sijaitsee sankarihauta-aluetta vastapäätä. Kivi, jossa on teksti: "Karjalaan jääneiden vainajien muistolle. Ps Sahalahden karjalaiset", on etu- ja sivupinnoiltaan kiillotettu. Toisessa kivessä on reliefinä Karjalan vaakuna. Valkoisen hauta Vainaja on haudattu reunakivelliseen sukuhautaan, jossa on kaksi muistomerkkiä. Harmaagraniittisen pystykiven teksti: Paavo Valfrid Lehto * Isänmaan vapauden puolesta henkensä uhranneelle sankarille kiitollisena pystytti tämän patsaan Sahalahden kunta Hauta on seurakunnan kukkahoidossa.
9 Punaisten muistomerkki Kansalaissodassa vakaumuksensa puolesta kuolleiden muistomerkki paljastettiin Punaisessa pelkistetyssä graniittikivessä on teksti: "1918. Vakaumuksensa puolesta kaatuneet. Käy eespäin väki voimakas." Muistomerkki sijaitsee korotetulla alueella lähellä hautaholvia. Muistomerkillä on seurakunnan kukkahoito. Muistomerkillä on tapahtumia satunnaisesti. Sotaan lähdön muistomerkki Sekä talvisotaan että jatkosotaan miehet lähtivät Suojeluskuntatalo Kontulan pihasta, jossa sijaitsee kyltti tapahtumien muistoksi. Kyltti on Kangasalan tapaan sotaveteraanien käsialaa ja se on paljastettu Kylttiin on kirjoitettu seuraavat sanat: Tältä paikalta Kontulan pihalta lähtivät Sahalahden miehet isänmaataan puolustamaan talvisotaan jatkosotaan Sahalahden sotaveteraanit Lisätietoja voi tarvittaessa antaa (Sahalahti) Lauri Arra puh , Keljontie 83, Sahalahti KUHMALAHTI (kappeliseurakunta) Sankarihauta Sankarihauta sijaitsee vanhan hautausmaan osastolla kolme. Hauta-alueen koko on noin 7 x 17 metriä. Hauta on reunakivellinen ja koostuu sankaripatsaasta sekä sankarivainajille nimetyistä hautalaatoista. Hautalaattojen välissä on kukkaistutuksia. Muuten alue on nurmetettu. Sankaripatsas on punagraniittinen noin neljä metriä korkea, 70 cm leveä ja 53 cm paksu nelikulmainen kivipylväs. Patsaan päällä on kivipallo ja rautaristi. Patsaan jokaisella sivulla on kaiverrettu muistolause sekä vainajien nimiä. Oheiset tekstit ovat luettavissa patsaan etupuolelta myötäpäivään kiertäen: Kaatuneille sankareille Sen suurempaa rakkautta ei ole kenelläkään kuin että hän antaa henkensä ystäviensä edestä Kaatuneille sankareille 2. Jos kesken kalpamme katkeaa vaikk kentälle jäämmekin kerran täys onni on sen ken maataan saa ees palvella hivenen verran Sukuhaudoissa res. korpr. Toivo Lahtinen s kaatui Ristisalmella res. alikers. Martti Viljam Särkikoski s kaatui Ristisalmella
10 res. stm Juho Kustaa Vuori s kaatui Tolvajärvellä. 3. Kesken talvipakkasta voipi kansa kukkia kesken hankien ja jään kantaa henki tähkäpään. Haudattu Vehkajärvelle E. Ekman E. Flinkman U. Haapanen T. Koivula O. Konttila E. Korpela E. Pyykkö T. Pyykkö M. Rantala P. Riihimäki A. Savio K. Sinivuori 4. Oi Suomi synnyinmaa suo helmahas sun poikasi onnellisna nukahtaa kun hän henkensä halvan sulle antanut on. Haudattu Vehkajärvelle Aarno Olavi Blåstedt Einer Edvard Hakala Tauno Kalervi Kaplin Onni Veikko Konttila Martti Lahti Vilhelm Johannes Leppänen Arvo Johannes Pajunen Mauno Albert Sinivuori Joulukuussa 1939 Talvisodassa mahdollisesti kaatuville seurakuntalaisille päätettiin varata yhteinen veljeshauta. Patsaan on suunnitellut Ilmari Wirkkala. Patsashanke käynnistettiin kunnanvaltuuston aloitteesta ja seurakunta lahjoitti sitä varten 5000 mk. Haudassa on yhteensä 61 vainajaa, muistolaattoja on 58. Laatat: Taaimmainen rivi alkaen vasen reuna Eino Vilhelm Salo Unto August Ekman Arvo Heikki Lindström Bruuno Felix Taipale Eino Aukusti Tarvinen Kalle Aro Juho Herman Tapanila Aarne Herman Koskinen Aimo Vihtori Humalisto Uuno Felix Lehto Arvo Ensio Puontila Kalle Erland Nieminen
11 käytävä Onni Rikhard Kasvio Uuno Ilmari Nurminen Pentti Sakari Siuro Martti Ilmari Puontila Martti Antero Tapanila Kauko Adolf Peltonen Pentti Nestori Toivio Esko Paavali Kaski Esko Olavi Salminen Heikki Pietilä Keskimmänen rivi alkaen vasen reuna Lauri Mikael Hakamäki Reino Matias Kallioinen Kauko Fabian Siuro Eero Antero Salosto Vilho Aadolf Alhainen Asla A. Josua Melin Sulo Aleksi Tuominen Vieno Anselm Aaltonen Edvard Eerik Mäkinen Kalle Vilhelm Nieminen Martti Paavali Mäkelä Toivo Erkki Salminen käytävä Väinö Oskari Hakamäki Yrjö Eevert Helminen Mikko Artturi Koskinen Paavo Herman Tamminen Matti Sarkari Mäkelä Viljo Johannes Mäkinen Olavi Aukusti Seppälä Uuno Matias Nieminen Väinö Eemeli Nurminen Uuno Aapraham Mäkelä Eturivi alkaen vasen reuna Lauri Aukusti Tasanen Väinö Salonen Risto Asser Somiska Kaarlo Kustaa Kari Erkki Paavali Mäkinen käytävä Sulo Johannes Jokinen Viljo Olavi Mäkinen Lauri Olavi Lepistö Eino Herman Virtanen Vilho Einari Kiviniemi
12 Tauno Heikki Vihtori Saario Toivo Henrik Aronen Arvo Salonen Martti Aleksi Rajala Patsaan paljastustilaisuus Sankaripatsas paljastettiin Kuhmalahden seurakunnan 300-vuotispäivillä. Sateisena syyspäivänä tilaisuus oli juhlallinen kutsuvieraana oli kaatuneitten omaisia ja mm. maaherra Mattson oli puhetta pitämässä. Paljastustilaisuuden jälkeen oli Suojan talossa juhla, jossa tarjoiltiin pitoruoka. Musiikkia ja muuta ohjelmaa esittivät mm. kirkkoherra ja rouva Viljanen. Patsaaseen on jälkeenpäin kaiverrettu jatkosodassa kaatuneiden nimet. Jatkosodan sankarivainajien laattojen paljastustilaisuus pidettiin Yhteensä seurakunta menetti talvisodassa 41 ja jatkosodassa 44 sankarivainajaa. Osa vainajista on haudattu Vehkajärven hautausmaalle ja osa sukuhautoihin ( Sukuhaudoissa lepäävät seuraavat sankarivainajat: res. korpr. Toivo Lahtinen s kaatui Ristisalmella , res. alikers. Martti Viljam Särkikoski s kaatui Ristisalmella , res. stm Juho Kustaa Vuori s kaatui Tolvajärvellä), yksi vainaja on uudella hautausmaalla, yksi vainaja on haudattu Helsinkiin ja yksi Tampereen Kalevankankaalle. Sankarihaudalla on seurakunnan kukkahoito. Lisäksi keväällä istutetaan orvokit ja talveksi asetellaan havut. Kynttilöitä poltetaan itsenäisyyspäivänä ja jouluna. Kuhmalahden sankarihaudan kukkaistutusalueita muutetaan tulevana syksynä niin, että jokaiseen riviin laattojen yläpuolelle tehdään yhtenäinen kukkapenkki ja laattojen väliin asennetaan kalliomurske, jossa pysyy pystyssä hyvin esim. leikkokukkamaljakot. (Nykyään kukat ovat laattojen välissä.) Vuoden 1918 valkoisten hautamuistomerkki Muistomerkki sijaitsee vanhan hautausmaan ensimmäisessä osastossa. Muistomerkki on vaakamallinen. Reunoissa on harmaagraniittipylväät, joiden päällä on kivipallot. Muistomerkin keskiosa on kolmion muotoinen. Nimiosat (4 kpl) ovat dioriittia. Nimilaattojen alapuolelle on kaiverrettu teksti: He kulkivat pelvotta urhojen teitä, Siksi nyt siunaten muistamme heitä, Ääntä he kuulivat sykkivän rinnan, Ja uhriksi antoivat verensä hinnan. Kuhmalahden valkoisten hautamuistomerkki pystytettiin yksityisin varoin. Muistomerkin paljastustilaisuus pidettiin valkoisten suorittaman Kuhmalahden valtauksen kolmivuotispäivänä Muistomerkissä on neljän vainajan nimet, mutta haudassa on kaksi vainajaa. Jääkärikapteeni Kaarlo Kalervo Kari on haudattu läheiseen sukuhautaan. Maanviljelijä ja osuuskaupan isännöitsijä Anton Viljamaa on haudattu sukuhautaan Vehkajärven hautausmaalle. Haudan haltija on tällä hetkellä tuntematon, eikä hauta ole seurakunnan hoidossa.
13 Vuoden 1918 punaisten hautamuistomerkki Uuden hautausmaan itäkulmauksessa sijaitsevaan punaisten yhteishautaan on haudattu 16 vainajaa, joista 11 on Kuhmalahdelta ja viisi on jäänyt tuntemattomiksi. Kaiken kaikkiaan vuoden 1918 sodassa tai sen johdosta kuoli 166 kuhmalahtelaista punaista. Muistomerkkiä haudalle ryhdyttiin hankkimaan vuonna Pöytäkirjassaan vuoden 1918 punaisten muistomerkkitoimikunta lähestyi kirkkovaltuustoa. Se kertoi tehneensä päätöksen hautamuistomerkin tilaamisesta uudella hautausmaalla olevalle punaisten haudalle sekä Vehkajärven hautausmaan ulkopuolella olevalle punaisten hautakummulle. Samalla toimikunta pyysi kirkkovaltuustoa ryhtymään toimiin hautakummun liittämiseksi osaksi Vehkajärven hautausmaata. Muistomerkkien kokonaishinnaksi tuli markkaa, josta oli saatu kerättyä markkaa. Toimikunta pyysi kirkkovaltuustoakin osallistumaan kustannuksiin parhaaksi näkemällään summalla. Kirkkovaltuusto ei osallistunut kustannuksiin, perustellen käytäntöä valkoisten muistomerkin osalta. Kyseinen hautamuistomerkki kustannettiin täysin yksityisin varoin. Toimikunta asetti patsaan entisten sotilaiden Kuhmalahden toverikunnan hoitoon. Muistomerkeistä Vehkajärven patsas on pienempi. Molemmissa patsaissa on kaiverrettuna muistolause: 1918 Kansanvallan puolesta henkensä menettäneet Se aate jonka puolesta kaaduitte Te Ei mukananne kuollut se ei Se on jälkeenne jäänyt ja meiltäkin jää Urhot kaatuu mutt aate ei Kuhmalahden uudelle hautausmaalle sijoitetussa patsaassa on kaiverrettuna 52 punakaartin jäsenen nimet: Alhainen A. Nurminen O. Alhainen F. Nurminen T. Haapanen F. Ojala A. Haapanen K. Palgren L. Heino M. Palttala K. Helin P. Peltonen J. Hietala S. Peltonen K. Jokinen K. Peltonen V. Järvinen J. Peltonen V. Kaski R. Pitkänen K. Ketonen P. Rauhamäki P. Koskinen J. Rosendahl O. Koskinen S. Rosendahl V. Tulokas H. Rosendahl V. Tulokas K. Saarinen J. Laakso H. Saarinen K. Laakso J. Saarinen N. Laakso S. Salminen J.
14 Laaksonen K.Salonen V. Laaksonen T. Toivio L. Lahti R. Toivonen V. Lehtinen T. Tuominen P. Mäkinen L. Viitanen V. Nieminen P. Virtanen A. Nurminen J. Virtanen J. Nurminen M. Virtanen K. Tähän hautaan on todellisuudessa haudattu 11 kuhmalahtelaista ja 5 tuntematonta vainajaa. Loput vainajista on haudattu muualle. Hautaa hoitaa seurakunta. Laatta kirkon seinässä Vaaleaan marmorilaattaan on kaiverrettu vapaussodan valkoisten puolella kaatuneiden, sekä talvi- ja jatkosodassa menehtyneiden vainajien nimet sekä syntymä- ja kuolinajat. Vehkajärven sankarihauta Sankarihaudan muistomerkit noudattelevat samaa linjaa Kuhmalahden sankarihaudan kanssa. Patsas on samanlainen, mutta pienempi ja muistolaattoja on 20 reunakivetyllä alueella. Patsas paljastettiin pidetyssä juhlassa ja onkin historian kirjojen mukaan ensimmäinen maassamme pystytetty muistomerkki kaatuneille sankareille. Vehkajärven sankarihautaan haudattujen nimet on kaiverrettu myös Kuhmalahden sankarihaudan muistomerkkiin. Nimien lisäksi Vehkajärvellä sijaitsevin laattoihin on merkitty sotilasarvo, syntymä ja kuolinaika, sekä paikka. Muistomerkkiin on kaiverrettu samat lauseet kuin Kuhmalahdenkin muistomerkille. Aluksi Vehkajärven Martat hoitivat sankarihautaa, mutta nykyään Vehkajärven rukoushuonekunta huolehtii niin sankarihaudasta kuin koko hautausmaan hoidosta itsenäisesti. Emoseurakunta tukee rukoushuonekuntaa taloudellisesti. Lisätietoja voi tiedustella historioitsija/ kirjailija Raine Raitiolta, puh , osoite: Siuronsalmentie 245, Pohja. Kirjalliset lähteet: - Kangasalan hautausmaainventointi 2006 (Kirsi Kaivanto) - Sahalahden seurakunnan hautausmaa, inventointiraportti vuodelta 1997 (Matliisa Jansson- Lehtinen) - Kuhmalahden hautausmaainventointi 2002 (Pekka Poikajärvi) - He eivät turhaan kaatuneet Kangasalan sankarivainajat (Kangasalan sotaveteraanit Ry 2005) - Kontula- kirja (Arra-Mattila 1994) - Sahalahden kirkkokuulutus-kirja (Sahalahden kappeliseurakunnan arkisto)
15 Suulliset lähteet: - Pertti Heikkinen, seurakuntamestari Kangasala - Onni Koski, Kangasala - Tuomo Nisula, Kangasala - Mirja Lindell, emäntä- kirkkoherranviraston virkailija, Sahalahti - Lauri Lindell, Sahalahti - Lauri Arra, Sahalahti - Timo Salonen, Sahalahti - Ilkka Lähteenmäki, Sahalahti - Torsti Heikkilä, Sahalahti - Anja Mutanen-Järvinen, Kuhmalahti - Inkeri Yli-Hinkkala, Kuhmalahti - Raine Raitio, Kuhmalahti